da da da da da da da da da sv da da da da da da da da da da da da da da da da da da en da da da da nb da en da
I de senere år har der har været en tendens til at skabe unødig frygt for fedt. Det har haft den kedelige konsekvens, at mange kvinder ikke får nok livsvigtige fedtsyrer i deres kost. Det gælder især de vigtige omega-3 fedtsyrer EPA og DHA. Eftersom vi ikke kan danne dem selv i kroppen, er vi afhængige af at få tilført dem udefra. Af samme grund er de ligeså vigtige som vitaminer og mineraler.
Kvinder, som ikke spiser fisk, har tre gange højere risiko for at blive ramt af hjertesygdom. Et stort dansk forskningsprojekt har vist, at kvinder i den fødedygtige alder, som ikke spiser fisk, har næsten tre gange højere risiko for hjertesygdom sammenlignet med de kvinder, som spiser mest fisk. Den forebyggende virkning af omega-3 fedtsyrer på hjerte-kar-sygdom skyldes deres anti-koagulerende og hjertestabiliserende (modvirker arrytmi) egenskaber samt deres evne til at sænke blodets indhold af fedtstoffer som triglycerider og til en vis grad kolesterol.
Helt generelt udgør omega-3 en vigtig energikilde i kroppens celler. Fedtstoffer er desuden nødvendige for kroppens evne til at optage fedtopløselige vitaminer samt for transport af en række signalstoffer og endelig dannelsen af vigtige hormoner. Omega-3 indgår ligeledes i cellemembranerne i hjerneceller, øjets celler og hudceller og er vigtige for disse cellers funktion. Kvinder med tør hud mangler ofte omega-3 fedtsyrer.
Der findes forskellige former for omega-3 fedtsyrer. De to vigtigste er eicosapentaensyre (EPA) og docosahexaensyre (DHA). Forskning har vist, at det har en række sundhedsfordele at tage tilskud af EPA og DHA.
Normal fiskeolie er i triglyceridform. Hver triglycerid består af et glycerol-molekyle, som er koblet sammen med tre fedtsyrekæder.
Triglycerider fordøjes i tolvfingertarmen ved hjælp af galde og lipase (et fordøjelsesenzym der nedbryder fedt). Lipase og galde nedbryder fedtsyrerne i glycerol. Triglyceriderne skal nedbrydes til glycerol og frie fedtsyrer, før de kan optages i fordøjelsen.
Et præparat med frie fedtsyrer forudsætter ikke tilstedeværelsen af fordøjelsesenzymer som lipase og galde. De frie fedtsyrer kan optages direkte fra tarmen - selv hos individer med nedsat fedtoptagelse, svækket galdeblærefunktion og/eller svækket bugspytkirtel.
Eftersom fisk normalt betragtes som den rigeste kilde til omega-3 fedtsyrer i kosten, er fiskeolie-tilskud ideelle som kompensation for lavt indtag af fisk.
Vær opmærksom på følgende, når du køber fiskeolie-præparater
Omega-3 i form af frie fedtsyrer optages hurtigt og effektivt i fordøjelsen. I modsætning til normal fiskeolie (i triglycerid-form) skal frie fedtsyrer ikke nedbrydes af fordøjelses-enzymer for at kunne optages i kroppen.
Fiskeolie tilsat B-vitamin (folinsyre og B12) sænker kroppens indhold af homocystein. Homocystein er en naturligt forekommende men giftig aminosyre, der dannes som et affaldsprodukt under stofskifteprocesserne i kroppen. Folinsyre og vitamin B12 kan omdanne homocystein til sunde aminosyrer. Forhøjet indhold af homocystein i blodet øger risikoen for åreforkalkning og osteoporose. Forskning har vist en god synergi-effekt imellem disse to B-vitaminer og omega-3, som hver især kan mindske forekomsten af hjerte-kar-sygdomme.
Genskab den rette fedtsyrebalance med omega-3
For meget omega-6 i kosten har en fremmende effekt på inflammation i kroppen. En god balance imellem omeag-6 og omega-3 kan til gengæld mindske risikoen for en sække symptomer og sygdomme, som især rammer kvinder. Det gælder blandt andet fedme, gigtsygdomme, hjerte-kar-sygdomme, astma, eksem, type-2 diabetes, menstruationsbesvær og brystkræft.
Det skyldes, at omega-3 fedtsyrerne indgår som "byggesten" i bestemte signalstoffer, som hedder eicosanoider og som hæmmer de inflammatoriske processer, der ligger til grund for de såkaldte livsstilssygdomme. Den typiske kost i den vestlige verden indeholder helt op til 15 gange mere omega-6 end omega-3 (dette skrives som 15:1). Den optimale fordeling imellem de to slags fedtsyrer (omega-6 og omega-3) er endnu ikke helt fastlagt, men forskning viser, at kvinder ideelt set bør tilstræbe en kost med et omega-6/omega-3 forhold på 4:1 og måske helt ned til 2,5:1 for effektivt at kunne forebygge de forskellige sygdomme.
I forbindelse med graviditeten er der et et øget behov for omega-3 fedtsyrer (især DHA) hos såvel fostret som hos moderen. Det er især vigtigt i de sidste tre måneder af graviditeten, hvor det udfødte barn skal have 30-45 mg DHA dagligt fra moderen til normal udvikling af hjerne og syn.
Under ammeperioden er barnet fortsat afhængigt af DHA fra modermælken. Eftersom mange kvinder ikke får nok omega-3 fra deres kost, anbefales det, at de tager tilskud af fiskeolie både under graviditeten og ammeperioden. Ikke nok med at det sikrer normal udvikling af barnets hjerne og syn, det er samtidig med til at sikre moderen nok DHA til eget behov.
Gravide og ammende advares mod at spise for meget (især fede) fisk, da de kan indeholde kviksølv og andre miljøgifte som dixoxin og PCB.
Gravide og ammende kvinder anbefales at spise 200 mg DHA dagligt for at understøtte barnets vækst og udvikling samt for at dække moderens eget behov. Tilskuddet skal tages som supplement til den normale anbefaling på 250 mg EPA + DHA dagligt, som gælder i forvejen.
Sammenlignende undersøgelser foretaget i en række europæiske lande viser, at kvinder med lavest fedtindtag er mest tilbøjelige til at blive fede, hvorimod kvinder med højest fedtindtag er mindst tilbøjelige til at være tykke. En lignende sammenhæng har man ikke observeret hos mænd i Europa.
Og hvem står så bag denne udtalelse? Det er såmænd læge Walter C. Willet, der skriver sådan i sin bog "Eat, drink and be healthy. Te Harvard Medical School Guide to Healthy Eating"
Walter Willet er professor i epidemiologi og ernæring ved Department of Nutrition, Harvard School of Public Health. Han er også professor i medicin ved Harvard Medical School.
Klik her, hvis du vil søge mere info om Omega 3